**8.5.2020.**

**MATEMATIKA –** Množenje i dijeljenje (ponavljanje)

Dragi učenici!

Danas ćete rješavati radni listić iz matematike koji se nalazi u priloženim dokumentima na web stranici škole. Budite pažljivi prilikom rješavanja i sve provjerite. U ponedjeljak ću vam poslati listić koji će biti za ocjenu. Danas zato testirajte svoje znanje! Pred vama je i vikend pa sve dobro uvježbajte. Listić za ocjenu će biti vrlo sličan današnjem. No, prije nego što krenete s rješavanjem željela bih da nešto još jednom ponovimo.

1. **PRIMJER**

Broj 7 uvećaj **6 puta.**

Račun: **6** ∙ 7 = 42 Broj 6 dolazi na 1. mjesto u računu.

ČITAMO: **6 puta** 7 je 42.

Ako bismo pisali 7 ∙ 6 = 42, kako čitamo taj račun?

ČITAMO: **7 puta** 6 je 42.

A što je pisalo u zadatku? 6 puta ili 7 puta? Pisalo je **6 puta.**

Dakle, ispravno je pisati **6** ∙ 7 = 42

1. **PRIMJER**

Razliku brojeva 43 i 37 **uvećaj 4 puta**. ( Na koje mjesto će doći broj 4? Na 1.)

4 ∙ (43 – 37) = 4 ∙ 6 = 24

1. **PRIMJER**

Od umnoška brojeva 9 i 6 oduzmi količnik brojeva 14 i 2.

(9 ∙ 6) – (14 : 2) = 54 – 7 = 47

**Zapamti!**

Kada u zadatku piše **zbroj brojeva, razlika brojeva, umnožak brojeva i** **količnik brojeva**, to znači da te brojeve moraš združiti tj. staviti u zagradu.

1. **PRIMJER**

46 + ( 5 ∙ 6) = 46 + 30

= 76

Kada u zadatku imamo zagrade, uvijek prvo računamo ono što je u zagradi. Međutim, ako je zagrada na 2. mjestu u zadatku, sve što piše prije zagrade trebamo prepisati.

1. **PRIMJER**

3 ∙ 9 + 27 = 27 + 27 62 – 20 : 4 = 62 - 5

= 54 = 57

U zadacima bez zagrada, uvijek prvo množimo i dijelimo, a zatim zbrajamo i oduzimamo.

**Pojmovi dvokratnik, trokratnik… kao i polovina, trećina… neće biti u ispitu!**

Sada možete krenuti s rješavanjem zadataka. Sretno!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**HRVATSKI JEZIK –** S. Pilić: Ljubav sve rješava (ČITANKA str. 128.)

Kao što sam vam već najavila, u nedjelju je Majčin dan. Zato ćemo danas upoznati priču koja govori o ljubavi između majke i djeteta. Nemojte mamama zaboraviti čestitati njihov dan!

Otvorite čitanke i pročitajte priču. **Usmeno** potpunim rečenicama **odgovorite** na pitanja na str. 129.

Zatim otvorite pisanke i zapišite sljedeće:

8. 5. 2020.

Sanja Pilić

Ljubav sve rješava

Likovi: majka i dječak

Dječak: sramežljiv, marljiv, zaigran

Majka: brižna, nježna, vesela

Pouka: Svi trebamo ljubav. Tada lakše svladavamo sve postavljene

zadatke.

\_\_\_\_ \_\_\_ \_\_\_\_ \_\_\_\_ \_\_\_\_ \_\_\_\_\_ \_\_\_\_\_ \_\_\_\_\_ \_\_\_\_\_ \_\_\_\_\_ \_\_\_\_ \_\_\_\_ \_\_\_\_ \_\_

Vaš zadatak je naučiti priču izražajno čitati.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SAT RAZREDNIKA**

Šaljem vam u nastavku popis aktivnosti koje NZZJZ predlaže da se odradi s učenicima:

• Jedan online kviz na temu epidemije koronavirusa za niže i više razrede <https://wordwall.net/hr/resource/998293/sat-razrednika/kako-umanjiti-rizik-od-zaraznih-bolesti>

• Jednu online igru na temu korona virusa za niže i više razrede <https://wordwall.net/hr/resource/929236/priroda-i-dru%c5%a1tvo/koronavirus>

• Online memory igra koje smo sastavili na temu suočavanja sa trenutnom situacijom za niže i više razrede <https://learningapps.org/watch?v=p3zptku4t20>

• Online memory igra koje smo sastavili na temu anksioznosti za niže i više razrede <https://learningapps.org/watch?v=pm6px82a320>

Možete odabrati jednu ili više njih te dati djeci da ih odigraju!

Predlažem 1. i 2. aktivnost.

Želim vam svima ugodan vikend! Puno vas pozdravlja vaša učiteljica Mirjana!